Hintalautakunta

Hintalautakunta oli 1940–1949 toiminut kansanhuoltoministeriön alainen toimielin, joka valvoi tavaroiden hinnanmuodostusta. Sen muodosti viisi valtioneuvoston määräämää jäsentä, joista yksi toimi puheenjohtajana. Lautakunta antoi valtioneuvostolle ja kansanhuoltoministeriölle lausuntoja sille uskotuista asioista, jotka valmisteltiin kansanhuoltoministeriössä.

Käsiteltävät asiat esitteli lautakunnalle kansanhuoltoministeriön esittelijä. Asiat ratkaistiin äänten enemmistöllä ja äänten mennessä tasan ratkaisuksi tuli puheenjohtajan kanta. Lautakunta oli päätösvaltainen, kun kolme jäsentä oli paikalla. Sihteerinsä lautakunta sai valita itse.

Lähteet

Suomen entiset viranomaiset ja keskusvirastot
Suomi 1939–1945